BBC Hausa - News - Kano: an yi zanga zanga akan fim din batanci ga musulunci
An sabunta: 22 ga Satumba, 2012 - An wallafa a 15:09 GMT
Zanga-zanga a Kano
Dubun dubatar jama'a sun gudanar da machi a titunan birnin Kano dake arewacin Najeriya, domin yin zanga zangar kin jinin bidiyon nan da aka shirya a Amurka, wanda kuma ke yin batanci ga Manzon Allah SAW.
Wakilin BBC a arewacin Najeriya yace masu zanga zangar sun dauki tutocin Kasashen Amurka da Israi'ila, su kai ta jansu akan kasa.
Tutocin kuma na dauke da rubutun suka ga Shugaba Obama inda ake bayyana shi a matsayin dan ta'adda
An dai gudanar da zanga zangar cikin lumana
'Yan sandan kwantar da tarzoma sun rika bin masu zangar zangar har ya zuwa lokacin da aka kammala ta
Fim din dake nuna batancin ga Manzan Allah da kuma zane zanen batanci da wata jaridar Faransa ta wallafa akan Annabi Muhammadu ya janyo mummunan tashin hankali a kasashen duniya da dama
'yan fashi sun yi awo gaba da Naira miliyan 90 a kano